રાજકોટ જીલ્લા સહકાર દૂધ ઉત્પાદક સંઘ લી. દ્વારા છેલ્લા એક માસમાં ત્રીજી વખત ભાવ વધારાની જાહેરાત કરવામાં આવી છે. છેલ્લા ૨૦ થી ૨૫ દિવસથી વરસાદ ખેંચાતા દૂધ ઉત્પાદકો માટે કઠીન સમય હતો. ખાસ કરીને પશુઓને ખવડાવાતા ઘાસચારામાં સતત વધતા જતા ભાવથી દૂધ ઉત્પાદનનો ખર્ચ પણ વધતો હતો. ત્યારે દુધ ઉત્પાદકોના પ્રતિનિધિ તરીકે સંઘના અધ્યક્ષ ગોવિંદભાઇ રાણપરીયાએ દૂધના ફેટમાં પ્રતિ કિલો ૧૦ રૂપિયાના ભાવ વધારાની જાહેરાત કરી હતી.